
ΤΕΥΧΟΣ ΔΕΥΤΕΡΟ 


Αρ 


. Φύλλου 804 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός ανωτάτου ορίου των επιτρεπομένων 
κατ' έτος ημερών εκτός έδρας των μετακινουμέ- 
νων πυροσβεστών πενταετούς υποχρέωσης. 

2 Τροποποίηση - συμπλήρωση της αριθ. οικ. 
8840/13.1.2017 (ΦΕΚ 39/τ.Β'/2017) απόφασηςτης 
Περιφερειάρχου Αττικής περί μεταβίβασης αρμο¬ 
διοτήτων σε Αντιπεριφερειάρχεςτης Περιφέρειας 
Αττικής σε Περιφερειακούς Συμβούλους της Πε¬ 
ριφέρειας Αττικής και παροχή εξουσιοδότησης 
υπογραφής «Με εντολή Περιφερειάρχη» σε Προ¬ 
ϊσταμένους της Περιφέρειας Αττικής, όπως αυτή 
τροποποιήθηκε - συμπληρώθηκε με την αριθ. οικ. 
14027/20.1.2017 (ΦΕΚ 97/τ.Β'/2017) όμοια. 


ΑΠΟΦΑΣΕΙΣ 

Αριθ. 15655 οικ. Φ. 507 .4 (1) 

Καθορισμός ανωτάτου ορίου των επιτρεπομένων 
κατ'έτος ημερών εκτός έδρας των μετακινούμε¬ 
νων πυροσβεστών πενταετούς υποχρέωσης. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

1.1. Της παρ. 1 του άρθρου 3 της υποπαραγράφου Δ9 
τηςπαρ.Δτου άρθρου 2 του Β' Μέρους του ν. 4336/2015 
(94 Α') «Δαπάνες μετακινουμένων εντός και εκτός της 
Επικράτειας». 

1.2. Του ν. 2612/1998 (Α' 112) «Ανάθεση της δασοπυ¬ 
ρόσβεσης στο Πυροσβεστικό Σώμα και άλλες διατάξεις». 

1.3. Του άρθρου 90 του π.δ. 63/2005 (98 Α') «Κωδικο¬ 
ποίηση της νομοθεσίας για την Κυβέρνηση και τα κυ¬ 
βερνητικά όργανα». 

1.4. Του άρθρου 21 του π.δ. 8/1991 «Οργάνωση και 
λειτουργία των Υπηρεσιών του Πυροσβεστικού Σώμα¬ 
τος» (5 Α'), όπως κωδικοποιήθηκαν με εκείνες του π.δ. 
210/1992 (Α'99) «Κωδικοποίηση διατάξεων π.δ. του Κα¬ 
νονισμού Εσωτερικής Υπηρεσίας Π.Σ.». 

1.5. Τις διατάξεις του π.δ. 123/2016 (208 Α') «Ανασύ¬ 
σταση και μετονομασία του Υπουργείου Διοικητικής Με¬ 


ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

1.6. Τις διατάξεις του π.δ. 125/2016(210 Α') «Διορισμός 
Υπουργών, Αναπληρωτών Υπουργών και Υφυπουργών». 

1.7. Την αριθ. Υ29/08-10-2015 (2168 Β') απόφαση Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη». 

1.8. Την αριθ. Υ186/10-11-2016 (3671 Β') απόφαση 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Εσωτερικών ΝικόλαοΤόσκα». 

2. Την αριθ. ΔΙΠΠ/Φ.ΕΓΚΡ. 12/33/οικ. 13901/14-07-2011 
απόφαση της Τριμελούς εξ Υπουργών Επιτροπής της 
παραγράφου 1 άρθρου 2 της Π.Υ.Σ. 33/06 εγκρίθηκε η 
πρόσληψη 4.000 πυροσβεστών πενταετούς υποχρέωσης 
με σύμβαση εργασίας δημοσίου δικαίου για πενταετή 
θητεία. 

3. Την αριθ. ΔΙΠΑΑΔ/Φ.ΕΓΚΡ./9 /31574 π.ε./10-02-201 7 
απόφαση της Επιτροπής της παραγράφου 1 άρθρου 2 
της Π.Υ.Σ. 33/06 εγκρίθηκε η ανανέωση της θητείας για 
πέντε (5) έτη από την ημερομηνία λήξης της προηγού¬ 
μενης, 1.575 πυροσβεστών πενταετούς υποχρέωσης στο 
Πυροσβεστικό Σώμα, σύμφωνα με τις διατάξεις του άρ¬ 
θρου 15 του ν. 3938/2011 (Α' 61). 

4. Την αριθ. 10559 Φ. 514.2 /17-02-2017 βεβαίωση 
δέσμευσης πίστωσης της Διεύθυνσης Οικονομικών του 
Αρχηγείου Πυροσβεστικού Σώματος. 

5. Την ανάγκη μετακίνησης των πυροσβεστών πε¬ 
νταετούς υποχρέωσης για εκτέλεση υπηρεσίας, εκτός 
έδρας, για την αντιμετώπιση εκτάκτων γεγονότων όπως 
κατάσβεση πυρκαγιών στα δάση, για επιτήρηση δασικών 
περιοχών ή εκτέλεση περιπολιών κ.λπ., καθώς και για 
εκπαιδεύσεις, αποσπάσεις και μεταθέσεις σύμφωνα με 
τον κανονισμό μεταθέσεων των μονίμων πυροσβεστών 
ανά την επικράτεια για την κάλυψη των υπηρεσιακών 
αναγκών του Σώματος. 

6. Την από 24-02-2017 σύμφωνη γνώμη του Γενικού 
Διευθυντή Οικονομικών και Επιτελικού Σχεδιασμού (στο 
πρώην Υ.Δ.Τ. και Π.τ.Π.) του Υπουργείου Εσωτερικών, 
σύμφωνα με την περ. ε της παρ. 5 του άρθρου 24 του 
ν. 4270/2014 (143 Α') «Αρχές δημοσιονομικής διαχείρι- 

σης και εττοτττείας (ενσωμάτωση της Οδηγίας 2011/85/ 
ΕΕ - δημόσιο λογιστικό και άλλες διατάξεις». 

7. Το γεγονός ότι η δαπάνη που θα προκληθεί από 
την εκτός έδρας μετακίνηση των προαναφερομένων 
για εκτέλεση υπηρεσίας εκτιμάται ότι θα ανέλθει στο 
ποσό των 1.015.000 € και θα βαρύνει την πίστωση του 
Υπουργείου Εσωτερικών/Αρχηγείο Πυροσβεστικού Σώ¬ 
ματος υπό Κ.Α.Ε. 0721 του Ε.Φ. 07-420 οικονομικού έτους 
2017, αποφασίζουμε: 

1. Καθορίζουμε τον αριθμό των επιτρεπομένων κατ' 
έτος ημερών μετακίνησης εκτός έδρας, για το έτος 2017, 
κατά ανώτατο όριο μέχρι τριάντα δυο (32) για κάθε έναν 
από τους 4.000 πυροσβέστες πενταετούς υποχρέωσης 
του Πυροσβεστικού Σώματος, που έχουν προσληφθεί 
κατά τις διατάξεις του ν. 3938/2011 (61 Α'), όπως τρο¬ 
ποποιήθηκε και ισχύει. 

2. Η ισχύς της παρούσας απόφασης αρχίζει από την 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2017 

Οι Αναπληρωτές Υπουργοί 

Εσωτερικών Οικονομικών 

ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθ.οικ. 53499 (2) 

Τροποποίηση - συμπλήρωση της αριθ. οικ. 
8840/13.1.2017 (ΦΕΚ 39/τ.Β'/2017) απόφασης 
της Περιφερειάρχου Αττικής περί μεταβίβα¬ 
σης αρμοδιοτήτων σε Αντιπεριφερειάρχες της 
Περιφέρειας Αττικής, σε Περιφερειακούς Συμ¬ 
βούλους της Περιφέρειας Αττικής και παροχή 
εξουσιοδότησης υπογραφής «Με εντολή Περι¬ 
φερειάρχη» σε Προϊσταμένους της Περιφέρειας 
Αττικής, όπως αυτή τροποποιήθηκε - συμπλη¬ 
ρώθηκε με την αριθ. οικ. 14027/20.1.2017 (ΦΕΚ 
97/τ.Β'/2017) όμοια. 

Η ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1 .Τις διατάξεις του άρθρου 9 του ν. 2690/9.3.1999 (ΦΕΚ 
45/τ.Α'/1999) «Κύρωση του Κώδικα Διοικητικής Διαδικα¬ 
σίας και άλλες διατάξεις». 

2. Τις διατάξεις των άρθρων 3 παρ. 3 περ. θ, 113,114, 
159 παρ. 1 περ. ιγ., 160,186 και 210 του ν. 3852/7.6.2010 
(ΦΕΚ 87/τ.Α'/2010) «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

3. Τις διατάξεις της αριθ. 109290/39629/29.12.2016 
απόφασης (ΦΕΚ 4251/τ.Β'/2016) της Ασκούσας καθή¬ 
κοντα Γενικού Γραμματέα Αποκεντρωμένης Διοίκησης, 
με την οποία εγκρίθηκε η αριθ. 438/2016 απόφαση του 
Περιφερειακού Συμβουλίου Περιφέρειας Αττικής, με την 
οποία τροποποιείται ο Οργανισμός Εσωτερικής Υπηρε¬ 
σίας της Περιφέρειας. 


4. Την αριθ. 50984/7947/22.11.2013 υπουργική από¬ 
φαση (ΦΕΚ 3056/τ.Β'/2013) «Άδεια οδήγησης, εκπαίδευ¬ 
ση και εξέταση υποψηφίων οδηγών μοτοποδηλάτων, 
μοτοσικλετών και αυτοκινήτων», όπως ισχύει. 

5. Την αριθ. 919/2014 απόφαση του Πολυμελούς Πρω¬ 
τοδικείου Αθηνών. 

6. Την αριθ. οικ. 183947/22.9.2014 απόφαση (ΦΕΚ 
599/τ.ΥΟΔΔ/2014) της Περιφερειάρχου Αττικής περί 
Ορισμού Αντιπεριφερειαρχών στην Περιφέρεια Αττικής. 

7. Το γεγονός ότι στις 28.2.2017 έληξε η θητεία των 
οριζομένων Αντιπεριφερειαρχών με την αριθ. οικ. 
183947/22.9.2014 απόφαση της Περιφερειάρχου Αττικής. 

8. Την αριθ. οικ. 8840/13.1.2017 (ΦΕΚ 39/τ.Β'/2017) 
απόφαση της Περιφερειάρχου Αττικής περί Μεταβί¬ 
βασης αρμοδιοτήτων σε Αντιπεριφερειάρχες της Πε¬ 
ριφέρειας Αττικής, σε Περιφερειακούς Συμβούλους 
της Περιφέρειας Αττικής και παροχή εξουσιοδότησης 
υπογραφής «Με εντολή Περιφερειάρχη» σε Προϊστα¬ 
μένους της Περιφέρειας Αττικής, όπως αυτή τροποποιή¬ 
θηκε - συμπληρώθηκε με την αριθ. οικ. 14027/20.1.2017 
(ΦΕΚ 97/τ.Β'/2017) όμοια. 

9. Την ανάγκη ταχύτερης και εύρυθμης λειτουργίας 
των υπηρεσιών της Περιφέρειας Αττικής, καθώς και της 
απρόσκοπτης εξυπηρέτησης των πολιτών. 

10. Το γεγονός ότι από τις διατάξεις της παρούσας από¬ 
φασης δεν προκύπτει επιπλέον δαπάνη που θα βαρύνει 
τις πιστώσεις του προϋπολογισμού Περιφέρειας Αττικής, 
αποφασίζουμε: 

Τροποποιούμε - συμπληρώνουμε την αριθ. οικ. 8840/ 
13.1.2017 (ΦΕΚ 39/τ.Β'/2017) απόφαση της Περιφερει¬ 
άρχη Αττικής περί Μεταβίβασης αρμοδιοτήτων σε Αντι- 
περιφερειάρχες της Περιφέρειας Αττικής, σε Περιφερει¬ 
ακούς Συμβούλους της Περιφέρειας Αττικής και παροχή 
εξουσιοδότησης υπογραφής «Με εντολή Περιφερειάρ¬ 
χη» σε Προϊσταμένους της Περιφέρειας Αττικής, όπως 
αυτή τροποποιήθηκε - συμπληρώθηκε με την αριθ. οικ. 
14027/20.1.2017 (ΦΕΚ 97/τ.Β'/2017) όμοια, ως εξής: 

1. Ανακαλούμε την ανωτέρω απόφαση της Περιφερει¬ 
άρχη Αττικής, κατά το μέρος που αφορά τη μεταβίβαση 
αρμοδιοτήτων στην Αντιπεριφερειάρχη Π.Ε. Κεντρικού το¬ 
μέα Αθηνών της Περιφέρειας Αττικής Κυπριανίδου Ερμιό- 
νη (Ερμίνα) του Πολυκάπρου και μόνο κατά το μέρος που 
αφορά την άσκηση αρμοδιοτήτων τηςΔιεύθυνσης Πάρκων 
και Αλσών (αρ. 55) και της Διεύθυνσης Κ.Τ.Ε.Ο. (αρ. 73). 

2. Ανακαλούμε την ανωτέρω απόφαση της Περιφερει¬ 
άρχου Αττικής, κατά το μέρος που αφορά τη μεταβίβαση 
αρμοδιοτήτων στην Περιφερειακή Σύμβουλο Χριστάκη 
Μαρία του Αστεριού και συγκεκριμένα την άσκηση αρ¬ 
μοδιοτήτων του Αυτοτελούς Γραφείου Δημοσίων Σχέ¬ 
σεων (αρ. 23). 

3. Ανακαλούμε την ανωτέρω απόφαση της Περιφερει¬ 
άρχου Αττικής, κατά το μέρος που αφορά τη μεταβίβαση 
των αρμοδιοτήτων της Διεύθυνσης Περιβάλλοντος και 
Κλιματικής Αλλαγής (αρ. 64) στον Περιφερειακό Σύμβου¬ 
λο Αναγνωστόπουλο Αθανάσιο του Δημητρίου και μόνο 
κατά το μέρος που αφορά την άσκηση της αρμοδιότητας 
του Τμήματος Περιβάλλοντος και Κλιματικής Αλλαγής 

για τον «ολοκληρωμένο σχεδίασμά διαχείρισης και επο- 
πτείας των ορεινών όγκων της Αττικής, με εξαίρεση τους 
εθνικούς δρυμούς και τα εθνικά πάρκα». 

4. Συμπληρώνουμε την ανωτέρω απόφαση της Περι¬ 
φερειάρχου Αττικής, ως εξής: 

α. Μεταβιβάζουμε στην Περιφερειακή Σύμβουλο Λά- 
σκαρη - Κρασοπούλου Βασιλική του Νικολάου την άσκη¬ 
ση αρμοδιοτήτων της Διεύθυνσης Πάρκων και Αλσών 
(αρ. 55) και την άσκηση της αρμοδιότητας του Τμήματος 
Περιβάλλοντος και Κλιματικής Αλλαγής, της Διεύθυν¬ 
σης Περιβάλλοντος και Κλιματικής Αλλαγής (αρ. 64), που 
αφορά μόνο στον «ολοκληρωμένο σχεδίασμά διαχείρι¬ 
σης και εποπτείας των ορεινών όγκων της Αττικής, με 
εξαίρεση τους εθνικούς δρυμούς και τα εθνικά πάρκα». 

β. Μεταβιβάζουμε στην Περιφερειακή Σύμβουλο Χρι- 
στάκη Μαρία του Αστεριού, την άσκηση αρμοδιοτήτων 
της Διεύθυνσης Κ.Τ.Ε.Ο. (αρ. 73) και την άσκηση των 
αρμοδιοτήτων που αφορούν την εποπτεία του έργου 
των θεωρητικών και πρακτικών εξετάσεων υποψηφίων 
οδηγών και συγκεκριμένα των ακόλουθων: 

• κατάρτιση πίνακα μελών εξεταστικών επιτροπών 
θεωρητικής εξέτασης υποψηφίων οδηγών (παρ. 1, άρθ. 
21, υπουργική απόφαση 50984/7947/22.11.2013, ΦΕΚ 
3056/τ.Β'/2013, όπως ισχύει) 

• κατάρτιση πίνακα εξεταστών δοκιμασίας προσόντων 
και συμπεριφοράς υποψηφίων οδηγών (παρ. 6, άρθ. 21, 
υπουργική απόφαση 50984/7947/22.11.2013, ΦΕΚ 3056/ 
τ.Β'/2013, όπως ισχύει) 

• κατάρτιση πίνακα εξεταστών δευτεροβάθμιας εξέ¬ 
τασης δοκιμασίας προσόντων και συμπεριφοράς (πρα¬ 
κτικές εξετάσεις) υποψηφίων οδηγών (παρ. 7, άρθ. 21, 
υπουργική απόφαση 50984/7947/22.11.2013, ΦΕΚ 3056/ 
τ.Β'/2013, όπως ισχύει) 

• αναβολή θεωρητικών εξετάσεων υποψηφίων οδη¬ 
γών για λόγους ανωτέρας βίας (όπως παγετός, καύσω¬ 
νας κ.λπ.) (παρ. 6, άρθ. 22, υπουργική απόφαση 50984/ 
7947/22.11.2013, ΦΕΚ 3056/τ.Β'/2013, όπως ισχύει) 

• μη πραγματοποίηση εξετάσεων δοκιμασίας προσό¬ 
ντων και συμπεριφοράς (πρακτικές εξετάσεις) υποψηφί¬ 


ων οδηγών για συγκεκριμένα χρονικά διαστήματα του 
έτους (όπως περίοδοι θέρους, εορτών κ.λπ.) (παρ. 14, 
άρθ. 24, υπουργική απόφαση 50984/7947/22.11.2013, 
ΦΕΚ 3056/τ.Β'/2013, όπως ισχύει) 

• μη πραγματοποίηση εξετάσεων δοκιμασίας προσό¬ 
ντων και συμπεριφοράς (πρακτικές εξετάσεις) υποψη¬ 
φίων οδηγών για λόγους ανωτέρας βίας (όπως παγετός, 
καύσωνας κ.λπ.) (παρ. 7, άρθ. 24, υπουργική απόφαση 
50984/7947/22.11.2013, ΦΕΚ 3056/τ.Β'/2013, όπως ισχύει) 

• επιβολή προβλεπόμενων ποινών (παρ. 8, άρθ. 29, 
υπουργική απόφαση 50984/7947/22.11.2013, ΦΕΚ 
3056/τ.Β'/2013, όπως ισχύει) στους εξεταστές που πα¬ 
ραβαίνουν αποδεδειγμένα τις υποχρεώσεις τους και δεν 
ασκούν τα καθήκοντά τους, όπως προβλέπονται στην 
αριθ. υπουργική απόφαση 50984/7947/22.11.2013 (ΦΕΚ 
3056/τ.Β'/2013), όπως ισχύει 

• ορισμός ανωτάτου ημερήσιου αριθμού επιτροπών 
εξέτασης δοκιμασιών προσόντων και συμπεριφοράς 
(πρακτικές εξετάσεις) υποψηφίων οδηγών (παρ. 5, άρθ. 
30, υπουργική απόφαση 50984/7947/22.11.2013, ΦΕΚ 
3056/τ.Β'/2013, όπως ισχύει) 

Κατά τα λοιπά ισχύει η αριθ. οικ. 8840/13.1.2017 (ΦΕΚ 
39/τ.Β'/2017) απόφαση της Περιφερειάρχη Αττικής περί 
Μεταβίβασης αρμοδιοτήτων σε Αντιπεριφερειάρχες της 
Περιφέρειας Αττικής, σε Περιφερειακούς Συμβούλους 
της Περιφέρειας Αττικής και παροχή εξουσιοδότησης 
υπογραφής «Με εντολή Περιφερειάρχη» σε Προϊστα- 
μένουςτης Περιφέρειας Αττικής, όπως αυτή τροποποιή¬ 
θηκε- συμπληρώθηκε με την αριθ. οικ. 14027/20.1.2017 
(ΦΕΚ 97/τ.Β'/2017) όμοια. 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2017 
Η Περιφερειάρχης 
ΕΙΡΗΝΗ ΔΟΥΡΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'804/13.03.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΙ)(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























